S'obri al públic una exposició sobre les obres de remodelació del carrer Major
10/02/2006 13:23:00

# S'obri al públic una exposició sobre les obres de remodelació del carrer Major

*   10/02/2006 13:23:00
*   [Imprimir](#)
*   Compartir
*    https://www.alaquas.org/documento.asp?id\_do=9755

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9755%2F0&title=Ajuntament%20d%27Alaqu%C3%A0s.%20Premsa.S%27obri%20al%20p%C3%BAblic%20una%20exposici%C3%B3%20sobre%20les%20obres%20de%20remodelaci%C3%B3%20del%20carrer%20Major)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9755/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9755/9755_Form_4.jpg)](https://www.alaquas.org/ficheros/documentos/2006/2/9755/9755_Form_10.jpg "<a href='https://www.alaquas.org/ficheros/documentos/2006/2/9755/9755_Form_10.jpg' target=_blank><i class='fa fa-external-link' aria-hidden='true'></i>.S'obri al públic una exposició sobre les obres de remodelació del carrer Major</a>")

La mostra es pot visitar a l'edifici de l'Ajuntament d'Alaquàs i en ella s'explica de forma detallada tot el procés de reforma

L'Ajuntament d'Alaquàs acull en les seus instal·lacions una exposició sobre les obres de Remodelació del carrer Major que en aquests moments s'estan duent a terme. A través d'una dotzena de pannells informatius i una projecció visual que es pot contemplar des de la mateixa plaça de l'Ajuntament, es pot veure en imatges virtual com serà el Carrer Major una vegada finalitzen les obres.

A més a més, l'Ajuntament ha habilitat en el mateix recinte de l'exposició un punt d'accés interactiu on el públic que visite l'exposició podrà consultar la informació tècnica del projecte, és a dir, les zones d'actuació en què s'incidirà, així com els plànols de l'obra. Tota aquesta informació es pot consultar també a la pàgina web [www.alaquas.org](http://www.alaquas.org), on s'ha creat un enllaç específic que conté tota la informació relativa al projecte de remodelació.

El projecte de remodelació del carrer Major ha estat possible gràcies a la participació ciutadana dels veïnes i les veïnes d'aquesta zona i dels comerciants, representats per l'Associació de Comerciants d'Alaquàs (CAdA), que s'han reunit en diverses ocasions amb l'Alcalde d'Alaquàs i Regidors i Regidores de l'Ajuntament d'Alaquàs per tal de conèixer les actuacions de reforma i aportar suggereriments al respecte.

L'objectiu de la remodelació és fer d'aquesta zona del municipi un carrer amb espais més amplis i més segurs adequats a la normativa d'accessibilitat. Un carrer on els seus veïns i veïnes troben un punt de reunió i un espai que permeta el seu passeig i estada amb seguretat. Per això, una de les actuacions contempla l'ampliació de les voreres, tot i evitant el desnivell entre les zones destinades a vianants i les destinades als vehicles motoritzats, a través del que es coneix com a plataforma única. Al llarg de tot el traçat d'intervenció es col·locaran un total de 30 bancs, 9 jardineres, 20 papereres, 47 fanals i 22 projectors, que seran combinats per tal de generar zones de tertúlia i espais amples per als vianants. Hi haurà també arbres de quatre espècies vegetals diferents.

La característica més important dels elements urbans que s'hi instal·len en aquesta via serà la seua mobilitat. Per tal que aquesta zona del municipi continue sent l'espai elegit per a la majoria d'actes públics que es celebren a la ciutat, especialment en festes, la majoria d'elements urbans permetran la seua mobilitat en determinats moments o èpoques, garantint així una major amplària per a la banda central del carrer i un major ús per als vianants.

D'altra banda, es posarà en marxa com a novetat en aquest carrer un nou sistema de recollida de residus sòlids urbans i del sistema de recollida selectiva. Els contenidors estaran soterrats per grups al llarg de tot el trajecte. Aquesta mesura permetrà optimitzar els mètodes de recollida, eliminar de la via pública l'impacte visual que provoquen els recipients, i guanyar més espai en la via pública. En total es col·locaran 16 contenidors: 8 contenidors de 3.200 litres de capacitat per a la recollida de residus orgànics i 8 contenidors per a la recollida selectiva de vidre, cartró i plàstic. Aquest nou sistema permetrà duplicar la capacitat de recollida.  
   
El projecte del Carrer Major inclou també una important inversió en la millora de la xarxa d'aigua potable, en la de sanejament i en la construcció d'una xarxa de col·lectors d'aigües pluvials per evitar possibles inundacions. Aquesta renovació està enfocada a dotar a la població de millors serveis amb els millors materials existents en el mercat. A més a més, per tal de donar una solució definitiva als problemes d'humitat que tant la plaça de l'Església com la mateixa parròquia de l'Assumpció han patit al llarg dels anys degut al tram de sèquia que discorre per aquesta zona, l'Ajuntament d'Alaquàs té previst renovar aquest tram amb la doble finalitat de permetre rebaixar la seua quota actual i garantir l'estanqueïtat de la mateixa.